Official Journal L 245 , 29/09/2003 P. 0030 - 0032



Padomes Regula (EK) Nr. 1651/2003 (2003. gada 18. jūnijs), ar kuru groza Regulu (EEK) Nr. 302/93, ar ko izveido Eiropas Narkotiku un narkomānijas uzraudzības centru EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 308. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], ņemot vērā Revīzijas palātas atzinumu[3], tā kā: (1) Daži noteikumi Padomes Regulā (EEK) Nr. 302/93 (1993. gada 8. februāris), ar ko izveido Eiropas Narkotiku un narkomānijas uzraudzības centru,[4] ir jāsaskaņo ar Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (turpmāk tekstā - "Finanšu pamatregula")[5], jo īpaši tās 185. pantu. (2) Vispārējie principi un ierobežojumi, kas reglamentē piekļuvi dokumentiem saskaņā ar Līguma 255. pantu, ir izklāstīti Eiropas Parlamenta un Padomes Regulā (EK) Nr. 1049/2001 (2001 gada 30. maijs) par publisku piekļuvi Eiropas Parlamenta, Padomes un Komisijas dokumentiem[6]. (3) Pēc Regulas (EK) Nr. 1049/2001 pieņemšanas trīs iestādes kopīgā deklarācijā vienojās, ka aģentūras un tamlīdzīgas iestādes pildīs attiecīgos Regulas noteikumus. (4) Tādēļ Regulā (EEK) Nr. 302/93 ir jāiekļauj attiecīgi noteikumi, kas vajadzīgi, lai Regulu (EK) Nr. 1049/2001 varētu attiecināt uz Eiropas Narkotiku un narkomānijas uzraudzības centru tādā pašā veidā, kā to paredz pārsūdzības noteikumi, kas piemērojami, ja saņemts atteikums dokumentu piekļuvei. (5) Tādēļ Regula (EEK) Nr. 302/93 ir attiecīgi jāgroza, IR PIEŅĒMUSI ŠO REGULU. 1. pants Regulu (EEK) Nr. 302/93 groza šādi. 1. Regulu papildina ar šādu pantu: "6.a pants Piekļuve dokumentiem 1. Eiropas Parlamenta un Padomes Regula (EK) Nr. 1049/2001 (2001 gada 30. maijs) par publisku piekļuvi Eiropas Parlamenta, Padomes un Komisijas dokumentiem* attiecas uz Centra rīcībā esošajiem dokumentiem. 2. Valde paredz praktiskus pasākumus Regulas (EK) Nr. 1049/2001 izpildei sešu mēnešu laikā no dienas, kad stājas spēkā Padomes Regula (EK) Nr. 1651/2003 (2003. gada 18. jūnijs), ar kuru groza Regulu (EEK) Nr. 302/93, ar ko izveido Eiropas Narkotiku un narkomānijas uzraudzības centru**. 3. Centra lēmumi, kas pieņemti saskaņā ar Regulas (EK) Nr. 1049/2001 8. pantu, var būt par iemeslu tam, ka tiek iesniegta sūdzība ombudam vai lieta tiek nodota izskatīšanai Eiropas Kopienu Tiesā saskaņā ar 195. un 230. pantā izklāstītajiem attiecīgajiem nosacījumiem. 2. Regulas 8. panta 5. punktu aizstāj ar šādiem punktiem: "5. Administratīvā valde pieņem Centra darbības gada pārskatu un nosūta to Eiropas Parlamentam, Padomei, Komisijai, Revīzijas palātai un dalībvalstīm vēlākais līdz 15. jūnijam. 6. Centrs katru gadu sniedz budžeta pārvaldes iestādei visas ziņas, kas ir būtiskas, lai veiktu novērtēšanas procedūras." 3. Regulas 9. panta 1. punkta ceturto ievilkumu aizstāj ar šādu ievilkumu: "- Centra ieņēmumu un izdevumu tāmes projekta sastādīšanu un budžeta izpildi,". 4. Regulas 11. pantu aizstāj ar šādu pantu: "11. pants Budžeta sastādīšana 1. Par katru finanšu gadu sagatavo visu Centra ieņēmumu un izdevumu tāmi, kas atbilst kalendārajam gadam, un to iekļauj Centra budžetā. 2. Budžeta ieņēmumiem un izdevumiem jābūt līdzsvarotiem. 3. Centra ieņēmumus neatkarīgi no pārējiem resursiem veido Kopienas subsīdijas, kas ir iegrāmatotas īpašā izdevumu postenī Eiropas Kopienu vispārējā budžetā (Komisijas iedaļā), kā arī maksājumi par sniegtajiem pakalpojumiem un finanšu iemaksas no organizācijām un iestādēm un ārpuskopienas valstīm, kas minētas attiecīgi 12. un 13. pantā. 4. Centra izdevumos iekļauj: - darbinieku atalgojumu, administratīvās un infrastruktūras izmaksas un pamatdarbības izmaksas, - izdevumus to valsts informācijas tīklu atbalstam, kas veido Reitox tīklu, kā arī izdevumus, kas saistīti ar līgumiem, kuri noslēgti ar specializētajiem centriem. 5. Administratīvā valde katru gadu, pamatojoties uz direktora sastādītu projektu, sastāda Centra ieņēmumu un izdevumu tāmi nākamajam finanšu gadam. Šo tāmi, kurā ietilpst štatu saraksts, Administratīvā valde nosūta Komisijai kopā ar Centra darba programmu vēlākais līdz 31. martam. 6. Tāmi kopā ar provizorisko Eiropas Savienības vispārējo budžetu Komisija nosūta Eiropas Parlamentam un Padomei (šeit turpmāk - "budžeta lēmējinstitūcija"). 7. Pamatojoties uz šo provizorisko tāmi, Komisija ieraksta Eiropas Savienības budžeta projektā aplēses, kuras tā uzskata par vajadzīgām, ciktāl tas attiecas uz štatu sarakstu un atbalsta apjomu, kāds jāsedz no vispārējā budžeta, kuru Komisija iesniedz budžeta lēmējinstitūcijai saskaņā ar Līguma 272. pantu. 8. Budžeta lēmējinstitūcija apstiprina apropriāciju piešķiršanu Centra subsidēšanai. Budžeta lēmējinstitūcija pieņem Centra štatu sarakstu. 9. Centra budžetu pieņem Administratīvā valde. Tas ir galīgi apstiprināts pēc tam, kad ir apstiprināts Eiropas Savienības vispārējais budžets. Vajadzības gadījumā to attiecīgi koriģē. 10. Administratīvā valde iespējami drīz informē budžeta lēmējinstitūciju par nodomu īstenot jebkuru projektu, kurš varētu būtiski ietekmēt budžeta finansējumu, jo īpaši par jebkuriem projektiem, kuri attiecas uz īpašumu, piemēram, noma un ēku iegāde. Tā par tiem informē Komisiju. Ja kāda no budžeta lēmējinstitūcijas daļām ir paziņojusi savu nodomu sniegt atzinumu, tā nosūta atzinumu Administratīvajai valdei sešu nedēļu laikā no projekta izziņošanas dienas." 5. Regulā iekļauj šādu pantu: "11.a pants Budžeta izpilde 1.Direktors īsteno Centra budžetu. 2. Ne vēlāk kā līdz nākamā saimnieciskā gada 1. martam Centra grāmatvedis iesniedz Komisijas grāmatvedim provizoriskos pārskatus, kuriem pievieno pārskatu par budžeta un finanšu pārvaldību iepriekšējā finanšu gada laikā. Komisijas grāmatvedis konsolidē iestāžu un decentralizēto struktūru provizoriskos pārskatus saskaņā ar Finanšu pamatregulas 128. pantu. 3. Ne vēlāk kā līdz nākamā saimnieciskā gada 31. martam Komisijas grāmatvedis nosūta Revīzijas palātai Centra provizoriskos pārskatus, kam pievieno pārskatu par budžeta un finanšu pārvaldību iepriekšējā finanšu gada laikā. Finanšu gada pārskats par budžeta un finanšu pārvaldību jānosūta arī Eiropas Parlamentam un Padomei. 4. Saņemot Revīzijas palātas sagatavotos apsvērumus par Centra provizoriskajiem pārskatiem saskaņā ar Finanšu pamatregulas 129. pantu, direktors pats uz savu atbildību sastāda Centra galīgos pārskatus un iesniedz tos Administratīvajai valdei, lai tā izteiktu savu viedokli. 5. Administratīvā valde sniedz atzinumu par Centra galīgajiem pārskatiem. 6. Ne vēlāk kā līdz nākamā finanšu gada 1. jūlijam direktors nosūta galīgos pārskatus un Administratīvās valdes atzinumu Eiropas Parlamentam, Padomei un Revīzijas palātai. 7. Galīgos pārskatus publicē. 8. Direktors nosūta Revīzijas palātai atbildi uz tās apsvērumiem ne vēlāk kā 30. septembrī. Direktors nosūta šo atbildi arī Administratīvajai valdei. 9. Direktors pēc Eiropas Parlamenta pieprasījuma sniedz tam visas ziņas, kas vajadzīgas, lai netraucēti piemērotu attiecīgā finanšu gada budžeta izpildes apstiprināšanas procedūru saskaņā ar Finanšu pamatregulas 146. panta 3. punktu. 10. Eiropas Parlaments pēc Padomes ieteikuma, kas pieņēmusi lēmumu ar kvalificētu balsu vairākumu, līdz n + 2 gada 30. aprīlim sniedz Komisijai apstiprinājumu par n gada budžeta izpildi. 11. Centram piemērojamos finanšu noteikumus pieņem Valde pēc apspriešanās ar Komisiju. Nav pieļaujamas nekādas atkāpes no Komisijas Regulas (EK, Euratom) Nr. 2343/2002 (2002. gada 19. novembris) par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam*, ja vien Centra īpašu vajadzību nodrošināšanai nav noteikts citādi un ja vien Komisija nav devusi iepriekšēju piekrišanu. 2. pants Šī regula stājas spēkā nākamā mēneša pirmajā dienā pēc tās publicēšanas Eiropas SavienībasOficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2003. gada 18. jūnijā Padomes vārdā - priekšsēdētājs G. Drys * OV L 145, 31.5.2001., 43. lpp. ** OV L 245, 29.9.2003., 30. lpp." * OV L 357, 31.12.2002., 72. lpp., ar kļūdu labojumu OV L 2, 7.1.2003., 39. lpp." [1] OV C 331 E, 31.12.2002., 71. lpp. [2] Atzinums sniegts 2003. gada 27. martā (Oficiālajā Vēstnesī vēl nav publicēts). [3] OV C 285, 21.11.2002., 4. lpp. [4] OV L 36, 12.2.1993., 1. lpp. Regulā jaunākie grozījumi izdarīti ar Padomes Regulu (EK) Nr. 2220/2000 (OV L 253, 7.10.2000., 1. lpp.) [5] OV L 248, 16.9.2002., 1. lpp., ar kļūdu labojumu OV L 25, 30.1.2003., 43. lpp. [6] OV L 145, 31.5.2001., 43. lpp.